**ФАКУЛТЕТ ПО НАУКИ ЗА ОБРАЗОВАНИЕТО И ИЗКУСТВАТА**

***НА ВНИМАНИЕТО НА ЗАВЪРШВАЩИТЕ***

***С ДИПЛОМНИ ЗАЩИТИ СТУДЕНТИ ОТ „ОКС“ МАГИСТЪР***

 ПРОЛЕТНА ДЪРЖАВНА ИЗПИТНА СЕСИЯ 2021

**Факултетна процедура и срокове**

**за  проверка на оригиналността на дипломните работи**

Съгласно Заповед на Ректора № РД 19-336/18.07.2019г. относно въвеждане на Процедура за проверка на оригиналността чрез използване на интегрирана в средата за електронно обучение приставка на специализирана система за засичане на плагиатство в СУ „Св. Климент Охридски“, Ви информираме за сроковете за проверка на дипломните работи през пролетната държавна сесия на 2021 г., са както следва:

**ОКС „магистър“ - дата на защита на дипломни работи: 31 март 2021 г.**

1. **До 19 февруари 2021 г.** научните ръководители изпращат на имейла на съответния ръководител на магистърската програма информация за дипломантите си, които ще се явяват на дипломна защита през месец март 2021 г.: три имена, факултетен номер, магистърска програма, форма на обучение и актуална електронна поща.
2. В срок **до 22 февруари 2021 г**. ръководителите на магистърски програми изпращат по имейл на гл. ас. д-р Иван Душков (е-мейл: idushkov@uni-sofia.bg) обобщен списък с всички посочени данни на дипломантите за защитата през месец юли 2020г.
3. В срок **до 24 февруари 2021 г.** гл. ас. д-р Иван Душков създава съответното място (курс) с името на всеки един дипломант в електронната платформа Мoodle в раздела „Дипломни работи и дисертации“ (<https://elearn.uni-sofia.bg/course/index.php?categoryid=1583>).
4. В периода **25 февруари 2021г. - 4 март 2021 г.** дипломантите, които ще се явяват на защити през март 2021г., задължително качват в съответния курс в раздела „Дипломни работи и дисертации“ в Мoodle дипломните си работи за проверка за наличие на плагиатство.
5. До **7 март 2021г.** гл. ас. д-р Иван Душков изготвя доклад с резултатите от проверката на всяка една дипломна работа (Доклад за сходство) и го изпраща до ръководителите на катедри, заедно с общ списък на дипломантите от всяка една магистърска програма, в който се посочва научния ръководител и стойностите на коефициентите за сходство на всяка една дипломна работа.
6. До **8 март 2021 г.** ръководителите на катедри запознават научните ръководители с резултатите от проверката на дипломната работа за наличие на плагиатство в Мoodle.
7. До **9 март 2021 г.** научните ръководители попълват и изпращат до ръководителите на катедри *Протокол за проверка на оригиналността* и *Становище във връзка с процедурата за предотвратяване на плагиатство в дипломна работа* /Приложения № 1 и № 2/ към процедурата, за да бъде допусната/недопусната съответната дипломна работа до защита. В същия ден, след потвърждение на ръководителите на катедри, научните ръководители уведомяват своите дипломанти, като им изпращат и своите становища.
8. Дипломни работи, получили становище от научния ръководител, мотивиращо необходимост от тяхната преработка, се връщат възможно най-скоро на дипломантите, като преработените дипломни работи се изпращат на научния ръководител с копие до ръководителя на катедрата **не по-късно от 22 март 2021г.** В същия срок научните ръководители изпращат на ръководителя на катедрата второ становище относно преодоляването на съвпаденията и готовността на работите за защита.
9. На **19 и 22 март 2021г**. дипломантите, чиито дипломни работи са преминали успешно антиплагиатската процедура, **депозират 2 бр. дипломна работа на хартиен носител** при инспекторите на съответните катедри, където в същия срок подават **и заявление за допускане до защита.**
10. На катедрени съвети, проведени на **23 март 2021г**., се утвърждават молбите за допускане до защита и се определят рецензентите.
11. В срок **до 29 март 2020 г**. рецензентите предават 2 екз. рецензии при инспекторите на съответната катедра.
12. До **30 март 2020 г.** дипломантите получават рецензиите си от инспекторите на съответната катедра или от научните ръководители.

Забележки:

1. Важно е да се вземе под внимание, че дипломни работи, разработени в магистърски програми към катедри „Визуални изкуства“ и „Музика“, при които има наличие на повече от 40 % съдържание, свързано с изображения (графики, картини и др.) или нотен запис (партитури и др.), биха могли да имат допустимо по-високи проценти на коефициентите за сходство.
2. При необходимост от допълнителна техническа подкрепа във връзка с качването на дипломните работи в системата, студентите могат да се обръщат към гл. ас. д-р Иван Душков (е-мейл: idushkov@uni-sofia.bg).
3. Академичният контрол на процеса по проверка на оригиналността на дипломните работи ще се извършва от:
* доц. дпн Милен Замфиров - декан на ФНОИ;
* доц. д-р Розалина Енгелс-Критидис - зам.-декан магистърски програми, докторанти и мобилност;
* доц. д-р Маргарита Бакрачева - зам.-декан научна, проектна, международна дейност, връзки с обществеността;
* доц. д-р Николай Цанев - помощник-декан по дистанционно и електронно обучение и стопанска дейност.

Приложение № 1

**Протокол**

**за проверка на оригиналността на дипломна работа**

Изготвен от .... (научния ръководител на дипломанта)

Във връзка с представената дипломна работа

с автор: …………………………………………………

и заглавие на дипломната работа: …………………………………………………

На база на получения Доклад за сходство на текста на дипломната работа в система за превенция срещу плагиатство, генерираният отчет за сходство на текста показва следното:

а. коефициентът на сходство 1 (не) надвишава 50%

б. коефициентът на сходство 2 (не) надвишава 5%,

в. (не) са предприети опити да се скрие нерегламентирано позоваване на чужд труд ("Alert")

Дата: Подпис:

Приложение № 2

**Становище
от ………………………………………………………………..
(научния ръководител на дипломанта)**

**във връзка с процедурата за предотвратяване на плагиатство
в дипломни работи**

С настоящото становище удостоверявам, че съм прегледал Доклад за сходство на текста на дипломната работа в резултат от анализа на текста на следната дипломна работа в системата за превенция срещу плагиатство:

Автор: ……………………………………………………………

Заглавие на дипломната работа:

……………………………………………………………………………………………………………………………………………………………………………………………………………………………………………………………………………

След прегледа на Доклада за сходство, имам основание да установя следното:

🞎 Откритите сходства в дипломната работа са регламентирани и не носят признаци на плагиатство. Приемам работата за допускане до дипломна защита.

🞎 Откритите сходства в дипломната работа не носят признаци на плагиатство, но използването и позоваването на чужд труд в посочените размери поражда съмнения относно съществената стойност и приноса на дипломната работа, както и степента на самостоятелност и независимост на автора. Считам, че работата трябва да бъде преработена като се ограничат сходствата.

🞎 Откритите сходства в дипломната работа са неправомерни и носят признаци на плагиатство. Считам, че дипломната работата не трябва да се допусне до защита. С настоящото информирам Ректора чрез Декана на факултета за необходимостта от предприемане на необходимите действия и разглеждане на случая в Етична комисия.

Обосновка:

…………………………………………………………………………………………
…………………………………………………………………………………………

 Дата: Подпис: